తన తండ్రి సినిమా పాటలను రీమిక్స్ చేసి సూపర్ హిట్స్ అందుకున్న మెగాపవర్ స్టార్ రామ్ చరణ్... ఇప్పుడు ఆయన పాత సినిమా టైటిల్స్ను కూడా యూజ్ చేసుకునే ట్రెండ్కు శ్రీకారం చుట్టాడు. పాతికేళ్ల క్రితం వచ్చిన చిరంజీవి సినిమా టైటిల్తో చెర్రీ రాబోతున్నాడు.'ధృవ' తరువాత రామ్ చరణ్ నటించబోతున్న మూవీపై ఇండస్ట్రీలో భారీ అంచనాలే ఉన్నాయి. స్టయిలిష్ డైరెక్టర్ సుకుమార్ ఈ సినిమాకు దర్శకుడు కావడం కూడా ఇందుకు ఓ కారణం. ఈ సినిమా కోసం రామ్ చరణ్ లుక్ కూడా కాస్త కొత్తగా ఉండటంతో ఈ సినిమా ఎలా ఉండబోతోందనే ఆసక్తి నెలకొంది. పల్లెటూరి నేపథ్యం మరింత ఆసక్తిని రేకెత్తిస్తోంది.రీసెంట్గా ప్రారంభోత్సవం జరుపుకున్న ఈ సినిమాకు చిరంజీవి నటించిన హిట్ మూవీ టైటిల్ను ఎంపిక చేసినట్లు ప్రచారం సాగుతోంది. చిరంజీవి సినిమా పాటలను చాలాసార్లు రీమిక్స్ చేసిన రామ్ చరణ్... ఇప్పటి వరకూ ఆయన సినిమా టైటిల్స్ను మాత్రం టచ్ చేయలేదు. అయితే రామ్ చరణ్, సుకుమార్ సినిమాను నిర్మిస్తున్న మైత్రీ మూవీస్ సంస్థ ఈ సినిమా కోసం 'పల్లెటూరి మొనగాడు' అనే టైటిల్ను ఛాంబర్లో రిజిస్టర్ చేయటంతో చిరు టైటిల్స్ను చెర్రీ వాడకానికి పెట్టినట్లు తేలిపోయింది.గతంలో చిరంజీవి, రాధిక జంటగా నటించిన చిత్రం 'పల్లెటూరి మొనగాడు' అప్పట్లో కమర్షియల్గా సక్సెస్ సాధించిన ఈ టైటిల్ను చెర్రీ, సుక్కు సినిమా కోసం రిజిస్టర్ చేయించటం ఫ్యాన్స్ను ఆనందంలో ముంచెత్తింది. సినిమా కథకు తగ్గట్టుగానే టైటిల్ ఉండాలని భావించిన దర్శకనిర్మాతలు మెగాస్టార్ పాత సినిమా టైటిల్ కరెక్ట్గా సూటవుతుందని డిసైడయినట్టు సమాచారం. మరి తండ్రి పాటలను రీమిక్స్ చేసిన ప్రతిసారి మంచి విజయాలను సొంతం చేసుకున్న రామ్ చరణ్ టైటిల్ విషయంలో అదే ట్రెండ్ సెట్ చేస్తాడేమో చూడాలి.
tana tandri sinima paatalanu remics chesi super hits andukunna megapavar star ram charan... ippudu aayana paata sinima titilsnu kuudaa yooj chesukune trendku srikaram chuttaadu. paatikella kritam vachina chiranjeevi sinima titilto cherri rabotunnadu.'dhruva' taruvaata ram charan natinchabotunna mooveepai industrylo bhari anchanaale unnaayi. stialish director sukumar ee sinimaaku darsakudu kaavadam kuudaa induku oo kaaranam. ee sinima kosam ram charan luk kuudaa kaasta kottagaa undatamtho ee sinima ela undabotondane aasakti nelakondi. palleturi nepathyam marinta aasaktini rekettistondi.resentga praarambhotsavam jarupukunna ee sinimaaku chiranjeevi natinchina hit moovee taitilnu empika chesinatlu prachaaram saagutondi. chiranjeevi sinima paatalanu chaalaasaarlu remics chesina ram charan... ippati varakuu aayana sinima titilsnu maatram tuth cheyaledu. ayithe ram charan, sukumar sinimaanu nirmistunna maitri moovees samstha ee sinima kosam 'palleturi monagaadu' ane taitilnu chaambarlo resister cheyatamtho chiru titilsnu cherri vaadakaaniki pettinatlu telipoyindi.gatamlo chiranjeevi, raadhika jantagaa natinchina chitram 'palleturi monagaadu' appatlo kamarsiyalga suxes saadhinchina ee taitilnu cherri, sukku sinima kosam resister cheyinchatam fansenu aanandamlo munchettindi. sinima kathaku taggattugaane titil undaalani bhaavinchina darsakanirmaatalu megastar paata sinima titil karektga suutavutumdani decidianettu samacharam. mari tandri paatalanu remics chesina pratisaari manchi vijayaalanu sontam chesukunna ram charan titil vishayamlo adhe trend sett chestademo chudali.